Source: https://ispis.sk/judikatura/KSKE/4Sd3/2012
Timestamp: 2020-03-29 18:13:17+00:00
Document Index: 8355623

Matched Legal Cases: ['§ 263', '§ 29', '§ 70', '§ 82', '§ 70', '§ 82', '§ 263', '§ 250', '§ 250', '§ 250', '§ 250', '§ 146', '§ 246', '§ 42', 'súd ', 'súd ', '§ 263', '§ 29', '§ 70', '§ 82', '§ 70', '§ 82', '§ 263']

KSKE 4 Sd 3/2012 - iSpis
iSpis Judikatúra – KSKE 4 Sd 3/2012
KS v Košiciach, dátum 15.04.2012, sp.zn. KSKE 4 Sd 3/2012
§ 263 ods. 1 zákona č. 461/2003 § 29 ods. 1 zákona č. 100/1988 § 70 ods. 1 zákona č. 100/1988 § 82 zákona č. 463/2003 § 70 ods. 1 zákona č. 461/2003 § 82 zákona č. 461/2003 § 263a ods. 5 zákona č. 461/2003 § 250h ods. 2 OSP § 250d ods. 3 OSP § 250l ods. 2 OSP § 250a OSP § 146 ods. 1 písm. c) OSP § 246c OSP § 42 ods. 3 OSP
Súd: Krajský súd Košice Spisová značka: 4Sd/3/2012 Identifikačné číslo súdneho spisu: 7012200074 Dátum vydania rozhodnutia: 16. 04. 2012 Meno a priezvisko sudcu, VSÚ: JUDr. Jozef Kuruc ECLI: ECLI:SK:KSKE:2012:7012200074.1
Uznesenie Krajský súd v Košiciach v právnej veci navrhovateľa X. I. W. I. Q. Š. Á. D. W., I. I. Č.. XX, proti odporkyni Sociálnej poisťovni, ústrediu, Ul. 29. augusta č. 8, Bratislava, v konaní o invalidnom dôchodku takto
Návrhom osobne podaným dňa 23.1.2012 sa navrhovateľ domáhal preskúmania rozhodnutia odporkyne zo dňa 6.12.2011 č. XXX XXX XXXX, ktorým odporkyňa podľa § 263 ods. 1 zákona č. 461/2003 Z.z. o sociálnom poistení v znení zákona č. 310/2006 Z.z. a podľa § 29 ods. 1 zákona č. 100/1988 Zb. o sociálnom zabezpečení v znení neskorších predpisov zamietla žiadosť navrhovateľa o zvýšenie sumy invalidného dôchodku, podľa § 70 ods. 1 zákona o sociálnom poistení priznala navrhovateľovi invalidný dôchodok od 19.9.2011 v sume 155,- eur mesačne a podľa § 82 zákona o sociálnom poistení a v súlade s opatrením Ministerstva práce, sociálnych vecí a rodiny SR č. 344/2011 Z.z. zvýšila navrhovateľovi invalidný dôchodok od 1.1.2012 na sumu 160,20 eur mesačne.
Po podaní opravného prostriedku navrhovateľa vydala odporkyňa rozhodnutie zo dňa 4.4.2012 č. XXX XXX XXXX, ktorým podľa § 70 ods. 1 zákona č. 461/2003 Z.z. priznala navrhovateľovi invalidný dôchodok od 19.9.2011 v sume 186,- eur mesačne, ktorý bol podľa § 82 zákona č. 461/2003 Z.z. a v súlade s opatrením Ministerstva práce, sociálnych vecí a rodiny SR č. 344/2011 Z.z. zvýšený od. 1.1.2012 na sumu 192,20 eur mesačne. Podľa § 263a ods. 5 zákona č. 461/2003 Z.z. v znení zákona č. 529/2006 Z.z. navrhovateľovi súčasne od 19.9.2011 zanikol nárok na doteraz vyplácaný invalidný dôchodok v nižšej sume 155,- eur mesačne.
Navrhovateľ na pojednávaní súdu dňa 16.4.2012 vzal návrh na preskúmanie rozhodnutia odporkyne späť.